stanford-oval/wikipedia huggingface dataset:
אלוף הפלות
קביעת הפלת מטוס אויב

קרב אוויר, מטבעו, מתנהל במהירות רבה ובשלושה ממדים. בשל כך, קשה לטייס לוודא שהמטוס שעליו ירה בתותח או שיגר טיל אכן הופל. לעיתים יראה הטייס שמטוס האויב צולל או פולט עשן, אך אין בכך ראייה שהופל, וייתכן שמטוס האויב יצליח להגיע בכל זאת לנחיתה. בשל כך, אין די בטענתו של הטייס על הצלחתו בקרב אוויר כדי לזכותו באישור על הפלת מטוס אויב. עם זאת, יש חשיבות רבה למידע על הפלה כזו, הן בשל התועלת שבה למורל והן בשל חשיבותו המודיעינית – כדי לדעת אודות סדר הכוחות של האויב. בשל כך, עושים הצבאות השונים מאמץ כדי לוודא את נכונות הדיווח של הטייסים.
במלחמת העולם הראשונה הייתה הדרך לוודא הפלה ולזקוף אותה לזכות הטייס שונה בכל אחד משירותי האוויר (הגדרת היחידות האוויריות כ"חיל אוויר" עצמאי נעשתה ברוב הצבאות רק לאחר המלחמה) של הצדדים היריבים. שירות האוויר הגרמני (Luftstreitkräfte) אישר הפלה רק אם נמצאו שרידי מטוס האויב המופל, או אם טייס האויב נלכד או נמצאה גופתו. רוב הלחימה האווירית במלחמת העולם הראשונה הייתה בשטח הגרמני, ולפיכך פעלה שיטה נוקשה זו ביעילות רבה למדי.
עבור שירותי האוויר הבריטיים הייתה שיטה מעין זו הגרמנית בלתי-אפשרית. לפיכך, נדרש כל טייס למלא "דו"ח קרב" על כל מגע עם האויב. דו"ח זה עבר את מפקד הטייסת, ולאחר מכן הועבר למפקד הכנף. בז'רגון של הדו"חות, קרב שבו הייתה הפלה של מטוס אויב הוגדר "קרב מכריע" (decisive combat). בסמכות מפקד הכנף היה לקבל או לדחות טענות על הפלת מטוסי אויב, אך מפקדת הלהק בחנה גם היא את הדו"חות. לא היה מנגנון אחד שיבקר את הדו"חות ויוודא את נכונותם, ולא נעשה מאמץ מיוחד לגלות כפילויות או טעויות.
כאמור, קביעת הפלה היא מורכבת למדי בעת קרב אוויר. הטייסים הבריטיים במלחמת העולם הראשונה ראו לעיתים את מטוס האויב צולל או מתרחק כשהוא בוער, אך מכיוון שנלחמו הרחק מבסיסיהם ומעל שטח האויב, לא היו יכולים לוודא הפלה. בשל כך דיווחו שמטוס האויב "הוכרח לצלול", "הוכרח לנחות", או "איבד שליטה". במלחמת העולם הראשונה נחשבו דיווחים כאלה כהפלות ודאיות. כך, למשל, לפחות עשר מתוך 26 ההפלות של אלוף ההפלות האמריקני אדי ריקנבקר היו דיווחים מעין אלה. במלחמות הבאות החמירו חילות האוויר השונים את נוהלי הדיווח, והפלות מעין אלו היו בבחינת "מסתברות" (probable) או "בספק", ונחשבו בהתאם.
חילות אוויר מודרניים זוקפים הפלה לזכות טייס כאשר ישנה עדות של טייס או איש צוות אוויר במטוס אחר שראה את ההפלה. כמו כן, מסתמכים על תצלומים ממצלמת ירי ותיעוד נוסף, אם קיים, וכן על דו"חות מודיעיניים. ואולם גם במלחמות שהתחוללו במחצית השנייה של המאה ה-20 קיימים ויכוחים חריפים על מספר המטוסים שהופלו.
קביעת הפלת מטוס אויב > חלוקת הפלה בין כמה טייסים, ומצבי ספק

בעיה נוספת באישור הפלה לטייס קרב היא כאשר כמה מטוסים יורים על אותו מטוס אויב: השאלה היא לזכות מי תיזקף ההפלה. חילות אוויר מסוימים זקפו את ההפלה לזכות טייס אחד בלבד, בדרך כלל מוביל המבנה. כך נהג שירות האוויר הגרמני במלחמת העולם הראשונה. שירות האוויר הצרפתי נהג באותה מלחמה לזקוף הפלה לזכות כל אחד מהטייסים או המקלענים שהשתתפו בקרב. הבריטים נהגו בדרך דומה, אך לא בעקביות: לעיתים נזקפה הפלה לזכות כל משתתף, ולפעמים חולקה ההפלה, ולכל טייס נזקפה חלקיות הפלה. כך היה מצב שבו לטייס היו ½11 הפלות, או 26.83 הפלות.
היו חילות אוויר שזקפו לזכות הטייסים הפלה גם כאשר השמידו מטוסים על הקרקע. כך נהגו בכמה פיקודים של חיל האוויר האמריקני במלחמת העולם השנייה. בחילות האוויר של ברית המועצות ושל האימפריה היפנית באותה מלחמה נהגו לחלק בין הפלות של טייסים בודדים, שנזקפו לזכותם האישית, ובין הפלות משותפות, שנזקפו לטובת הטייסת כולה. הצי הקיסרי היפני הפסיק ב-1943 לזקוף ניצחונות לזכות טייסים בודדים, וניצחונות אלו נזקפו לטובת הטייסות. לעומתם, חיל האוויר של גרמניה הנאצית, הלופטוואפה, דגל בעיקרון של "טייס אחד, ניצחון אחד".
מצב ספק נוסף הוא כאשר מטוס האויב התרסק בעת הקרב, אך לא כתוצאה מירי של הטייס. דבר זה עלול לקרות בשל התמרונים החריפים המאפיינים את קרב האוויר. מקובל שהפלות כאלה נזקפות לזכות הטייסת.
אלופי הפלות ייחודיים

בחיל האוויר הרוסי אלוף ההפלות הראשון היה הטייס אלכסנדר קזאקוב שהפיל במלחמת העולם הראשונה 17 מטוסי אויב. במהלך שלוש שנות המלחמה, קזאקוב הפיל באופן אישי 17 ובקרבות קבוצתיים 15 מטוסי אויב נוספים והוכר כטייס הקרב הרוסי היעיל ביותר במהלך המלחמה. כמה פרסומים מצביעים על כך שהוא הפיל 32 מטוסים באופן אישי, אבל ככל הנראה מחבריהם משלבים את הניצחונות האישיים והקבוצתיים של קזאקוב.
בחיל האוויר הסובייטי הטייסת היהודייה לידיה ליטביאק הפילה 12 מטוסי קרב גרמניים, וקטיה בודנובה הפילה 11. בנוסף, איוואן קוז'דוב הוכתר לאלוף הפלות אחרי שהפיל 64 מטוסי אויב.
הטייס הצרפתי פייר לה גלואה הפיל ארבעה מטוסים גרמניים, שבעה מטוסים איטלקיים ושבעה מטוסים בריטיים; את האחרונים הפיל כאשר היה טייס בשירות חיל האוויר של צרפת של וישי. אף טייס אחר לא הפיל מגוון כזה של מטוסים.
רוב ההפלות נזקפו לזכותם של טייסים, אך גם לזכותם של מקלענים ואנשי צוות אחרים שהשתתפו בהפלות. כמה מהם אף עוטרו בעיטורים לאור הצלחתם.
אלוף ביום אחד

התואר "אלוף ביום אחד" (Ace in a Day) ניתן לטייס שהפיל חמישה מטוסי אויב ויותר ביום אחד. הראשונים שזכו לתואר זה היו טייס ומקלען מחיל האוויר של האימפריה האוסטרו-הונגרית, שהפילו חמישה מטוסים איטלקיים ביום אחד, 22 באוגוסט 1916. פריץ אוטו ברנרט, אלוף הפלות גרמני באותה מלחמה, הפיל חמישה מטוסי אויב תוך 20 דקות, ב-24 באפריל 1917. ברנרט היה ממושקף ולמעשה משותק ביד אחת, מה שעושה את ההישג גדול בהרבה.
ההישג הגדול ביותר לאלוף הפלות ביום אחד הוא זה של טייס הלופטוואפה האנס יואכים מרסיי, שהפיל 17 מטוסי אויב בשלוש גיחות ביום אחד, ב-1 בספטמבר 1942, בשמי צפון אפריקה. טייסים רבים בלופטוואפה טענו להישג כזה, בעיקר בחזית המזרחית. מנגד זכו 68 טייסים של ארצות הברית, מן הצי ומצבא ארצות הברית לאישור על ביצוע הישג זה.
אלופי הפלות עיקריים במלחמת העולם הראשונה (1914–1918)

| שם | השתייכות | מספר המטוסים שהפיל | הערות |
| --- | --- | --- | --- |
| מנפרד פון ריכטהופן, הברון האדום | הקיסרות הגרמנית  הקיסרות הגרמנית | 80 מטוסים | הופל ונהרג בקרב אוויר באפריל 1918. אחיו לותר פון ריכטהופן, אשר שירת עמו באותה טייסת, היה גם הוא טייס עלית וזקף לזכותו 40 הפלות. |
| רנה פונק (René Fonck) | צרפת צרפת | 75 מטוסים |  |
| אדוארד מאנוק (Edward Mannock) | בריטניה בריטניה | 73 | הופל ונהרג ביולי 1918 מאש נגד מטוסים. |
| בילי בישופ (Billy Bishop) | בריטניה בריטניה | 72 מטוסים | קנדי. האדם הראשון שקיבל את שלושת עיטורי הגבורה הגבוהים ביותר של בריטניה. את העיטור הגבוה ביותר, "צלב ויקטוריה", קיבל על תקיפה מוצלחת של שדה תעופה גרמני, שביצע לבדו. |
| ארנסט אודט | הקיסרות הגרמנית  הקיסרות הגרמנית | 62 מטוסים | לאחר המלחמה עבד כטייס מרוצים ולהטוטן. עם עליית המפלגה הנאצית לשלטון היה בין האחראים לשיקום הלופטוואפה ומקציניו הבכירים. |
| ג'ורג' גינמר | צרפת צרפת | 54 מטוסים | הופל שש פעמים ושב להילחם. הופל ונהרג בספטמבר 1917, בגיל 22. |
| שארל נינג'סה (Charles Nungesser) | צרפת צרפת | 45 מטוסים | נפצע מספר פעמים ושב להילחם. בשנת 1927 ניסה לחצות בטיסה את האוקיינוס האטלנטי מאירופה לאמריקה, אך נעלם מעל לאוקיינוס. |
| אדי ריקנבייקר | ארצות הברית ארצות הברית | 26 מטוסים | לפני המלחמה היה נהג מכוניות מרוץ. התגייס לחיל הרגלים, והוצב באירופה כנהג של גנרל. שירת כטייס קרב ממרץ 1918. |
אלופי הפלות בעידן הסילון > מלחמת קוריאה

שני הצדדים במלחמת קוריאה טענו לניצחונות אוויריים רבים, אם כי הסובייטים שניסו לשמור על מערבותם בסוד לא פרסמו נתונים. כמו כן טענות מצד הסינים וקוריאה הצפונית לרוב לא קיבלו יחס. בשל זאת יחס ההפלות שארצות הברית טענה לו (10:1 לטובתם) הפך למספר הרשמי ולמעין מיתוס במערב. לאחר התפרקות ברית המועצות ופתיחת הארכיבים שלה החלו מחקרים מעמיקים במעורבות הסובייטית במלחמה וכן החלו לבחון מחדש את הטענות של כל הצדדים.
רשמית ארצות הברית טענה להפלה של 950 כלי טיס, כ-305 הפלות (כ-38 אחוז מסך ההפלות) נרשמו על ידי 39 טייסים. מרבית ההפלות התבצעו על ידי מטוסי F-86 סייבר ומרבית המטוסים המופלים היו מטוסי מיג-15. וביניהם על פי הרישומים האמריקאים הציגו יחס הפלות של 1 ל-10 לטובת הסייבר.
הרישומים של ברית המועצות הצביעו על 1,097 הפלות. הסינים טענו ל-330 הפלות סך הכל. הצפון קוריאנים רשמית טוענים להפלתם של 5,729 כלי טיס, אולם אין אפשרות לדלות מידע אמין לגבי קוריאה הצפונית.
רישומי ההפלות של כל הצדדים הם לעיתים קרובות לא אמינים, בעוד הכוחות הקומוניסטיים נאלצו להקשות את נוהלי התחקור של כל הפלה והפלה תוך חקירה של אזור ההתרסקות, ראיונות של עדי ראייה, חקירת שבויים וכדומה, הרי שכוחות האו"ם שנחשבים לאמינים יותר, לרוב לא יכלו לתחקר הפלות באותה הרמה המחמירה שכן רוב הפלותיהם קרו מעל שטח בשליטת אויב, ולרוב סרט הטיסה ועדות הטייסים היו הפרטים היחידים שהיו זמינים להם. בגלל חוסר האמינות של הטענות להפלות מכל הצדדים הכלי המיטבי לבחינת תוצאות קרבות האוויר הם רישומי האבדות של כל הצדדים.
אם לא מתחשבים בקוריאה הצפונית, ואם מקבלים את הרישומים של האבדות של הרוסים, האמריקנים והסינים, עולה כי יחס ההפלות הכללי של מטוסי הסייבר מול מטוסי המיג-15 היה 1:5.835 לטובת הסייבר.
| שם | השתייכות | מספר המטוסים שהפיל | הערות |
| --- | --- | --- | --- |
| ניקולאי סוטיאגין | ברית המועצות חיל האוויר הסובייטי | 21 מטוסים |  |
| יבגני פפלייב | ברית המועצות חיל האוויר הסובייטי | 20 מטוסים | לטענת מחקרים בארצות הברית ואוסטרליה הפיל 14 מטוסים |
| ג'וזף מקקונל | ארצות הברית ארצות הברית | 16 מטוסים | הוחזר לארצות הברית לתפקידי הדרכה לאחר 16 הפלות, נהרג כטייס ניסוי ב-1954 |
| ג'יימס ג'אבארה | ארצות הברית ארצות הברית | 15 מטוסים | אלוף ההפלות במטוסי סילון הראשון של חיל האוויר האמריקני |
| ואנג האי | הרפובליקה העממית של סין סין | 9 מטוסים |  |
אלופי הפלות בעידן הסילון > מלחמת וייטנאם ומלחמות אחרות במחצית השנייה של המאה ה-20

להלן כמה מאלופי ההפלות הבולטים במלחמות שהתחוללו במחצית השנייה של המאה ה-20. חילות האוויר של הודו ושל פקיסטן טוענות לכמה אלופי הפלות נוספים במלחמת הודו-פקיסטן ב-1965. פקיסטן טוענת להפלת 104 מטוסים הודיים ולאובדן 19 משלה, ואילו הודו טוענת להפלת 73 מטוסים פקיסטניים ולאובדן 35 משלה. ישנם מעט מאוד מקורות נייטרליים לביסוס טענות אלו. פקיסטן טוענת עוד להישגים מול חיל האוויר הישראלי במלחמת ששת הימים ובמלחמת יום הכיפורים, טענות המנוגדות לגמרי להיסטוריה הרשמית של חיל האוויר הישראלי.
| שם | השתייכות | מלחמה | מספר המטוסים שהפיל | הערות |
| --- | --- | --- | --- | --- |
| נגויין ון קוק | צפון וייטנאם צפון וייטנאם | מלחמת וייטנאם | 9 מטוסים | על פי רישומי חיל אוויר של ארצות הברית הפיל שבעה מטוסים |
| מאי ון קואונג (Mai Văn Cường) | צפון וייטנאם צפון וייטנאם | מלחמת וייטנאם | 8 מטוסים |  |

| צ'ארלס ב. דה בלוויו | ארצות הברית חיל האוויר של ארצות הברית | מלחמת וייטנאם | 6 מטוסים | נווט הקרב בעל מספר ההפלות הרב ביותר |
| רנדל "דיוק" קניגהם | ארצות הברית צי ארצות הברית | מלחמת וייטנאם | 5 מטוסים |  |
| ג'לאל זאנדי | איראן איראן | מלחמת איראן–עיראק | 9 מטוסים | טען לעוד 3 ניצחונות בקרבות אוויר. כל ההפלות הושגו במטוס F-14 טומקט, דבר שהופך אותו לאלוף ההפלות במטוס זה |
| מוחמד ראיאן | עיראק עיראק | מלחמת איראן–עיראק | 10 מטוסים | מקורות מערביים אישרו 4 מתוך ההפלות. רוב ההפלות הושגו במטוס מיג 25, דבר שהופך אותו לאלוף ההפלות במטוס זה |
אלופי הפלות – מטוסים

בנוסף לספירת הפלות עבור טייסים, נוהגים לספור גם את ההפלות שביצע כל מטוס קרב והללו מסומנות על דופן המטוס (לרוב בצורת רונדל חיל האוויר של המטוס שהופל).
מטוס מיראז' 3 מספר 159 של חיל האוויר הישראלי הפיל 13 מטוסים, וזהו שיא עולמי להפלת מטוסי סילון. מטוס F-16A נץ מספר 107 של חיל האוויר הישראלי הפיל 6.5 מטוסים, שיא עולמי עבור מטוס F-16.
מיראז' 3 מס' 159 במוזיאון חיל האוויר ועליו 13 סימני הפלה
מטוס F-16 "נץ" 107 עם סימני הפלה בצורת רונדלים סוריים, המסמנים 6.5 הפלות וסימון נוסף המציין השתתפות בתקיפת הכור הגרעיני בעיראק והשמדתו
ראו גם

חיל האוויר
מטוס קרב
הפלות חיל האוויר הישראלי
ביאורים

↑  פגו התפרסם עוד לפני המלחמה, כאשר היה הטייס הראשון שביצע לולאה מלאה בעת טיסה. הוא נהרג ב-1915 כאשר הופל מטוסו.
↑  הפלה אחת משותפת עם יפתח ספקטור.
↑  הפלה אחת משותפת עם משה מלניק.
↑  הפלה אחת משותפת עם אברהם שלמון ואחת משותפת עם שמעון רומח.
↑  ספקטור היה אחראי לדבריו להפלת מטוס מיג 21 סורי נוסף, שאותה זקף לזכות הטייסת ולא לזכותו.
↑  הפלה אחת משותפת עם יעקב ריכטר.
↑  הפלה אחת משותפת עם יהודה קורן.
↑  למעשה, הוא הפיל 7 מטוסים אך הפלה אחת בוצעה בשיתוף מטוס קרב אחר ולכן נספרת כחצי הפלה.
הערות שוליים

↑  לתמונות ומידע על פגו ראו כאן.
↑  על פי האמור כאן(הקישור אינו פעיל, 13.2.2024).
↑  על ליטביאק ראו כאן(הקישור אינו פעיל, 13.2.2024) וכאן.
↑  לפרטים מלאים על המטוסים שהפיל ראו כאן. לפרטים נוספים על ריכטהופן, ראו גם כאן.
↑  לפרטים על כל הניצחונות האוויריים של פונק, ראו כאן. לפרטים מלאים ותמונות ראו כאן.
↑  לפירוט ההפלות של ריקנבקר ראו כאן.
↑  "אלוף ההפלות", אתר חיל האוויר הישראלי
↑  "משחק השחמט של אברהם שלמון", בטאון חיל האוויר, גיליון 122 (223), 1.8.98
↑  על פי Attributed Israeli Air Combat Victories באתר Air Aces.
↑  למקורות ראו בערך אשר שניר.
↑  למקורות ראו בערך ישראל בהרב.
↑  פירוט ההפלות על פי אתר "פרש", צבא וביטחון: יפתח ספקטור - כל ההפלות בקרבות האויר... ועוד, ינואר 2014.
↑  לפרטים ראו בפתיל "יפתח ספקטור - כל ההפלות בקרבות האויר... ועוד", באתר "פרש", ובספר "רם וברור", עמ' 264–272.
↑  אחד-עשר מי יודע, ביטאון חיל האוויר, אפריל 2005
↑  הפלת שני מטוסי סוחוי 7 מצריים, 28.4.1970, באתר מרקיע שחקים
↑  אתר "מרקיע שחקים".
↑  בטאון חיל האוויר, גיליון 68 (169) מאי 1989, עמ' 18 - 23.
↑  טייס של המאה העשרים, בטאון חיל האוויר, גיליון 127 (288), 1/6/99
1 2  על פי לוח ההפלות של טייסת 117, באתר מרקיע שחקים.
↑  הפלות טייסת הצרעה במלחמת יום הכיפורים, באתר "מרחב אווירי"
↑  דרור מרום, ‏221113, בטאון חיל האוויר 184, פברואר 1992, באתר הספרייה הדיגיטלית להיסטוריה ומורשת חיל האוויר
↑  יצחק שטייגמן, מוכרחים להמשיך לנגן - חיל האוויר הישראלי במלחמת יום הכיפורים (מודן הוצאה לאור, 2023), עמ' 307–308, 634
אלוף ההפלות הראשון, אדולף פֶּגוּ, טייס בחיל האוויר הצרפתי, זוכה בעיטור צלב המלחמה על הישגו
תצלום מתוך מצלמת ירי של מטוס ספיטפייר, בעת ירי על שני מפציצים גרמניים היינקל He 111. ניתן לראות את זרם הכדורים הנותבים הפוגעים בחלקו האחורי של המטוס השמאלי והמרוחק יותר. צולם בעת קרב אוויר ב-25 בספטמבר 1940
מטוס מיג-15 צולל עם שובל עשן מאחוריו. המטוס משוער שהופל על ידי מטוס של הצי האמריקאי.
סרט ממצלמת ירי של מטוס F-105D ת'אנדרצ'יף של חיל האוויר האמריקני המראה פגיעה במטוס מיג 17 של חיל האוויר של צפון וייטנאם בעת מלחמת וייטנאם. צולם ב-3 ביוני 1967
שפות טורקיות

תפוצת השפות הטורקיות למשפחותיהן
קבוצת השפות הטורקיות היא משפחת שפות המדוברות בפי 125 מיליון בני אדם בעיקר בטורקיה ובמרכז אסיה. האזורים העיקריים שבהם מדוברות שפות טורקיות הם: טורקיה, אזרבייג'ן, מערב סין ורוסיה. השפה הטורקית המדוברת ביותר היא הטורקית, שלה כ-75 מיליון דוברים.
המעמד הרשמי של השפות הטורקיות במדינות ומחוזות בעולם
קשרים אפשריים למשפחות אחרות

יש בלשנים המשייכים את השפות הטורקיות למשפחה גדולה יותר, המכונה "משפחת השפות האלטאיות", אולם תאוריה זו שנויה במחלוקת בקרב העוסקים בבלשנות היסטורית. תאוריה זו גורסת כי יש קרבה בין משפחת השפות המונגוליות ומשפחת השפות הטונגוסיות הכוללת בתוכה את משפחת השפות האלטאיות. יש חוקרים המרחיקים לכת ומציעים כי יש מוצא משותף לשפות האלה ולשפות יפנית וקוריאנית. אחרים מציעים כי יש קשר בין השפות האלה לבין השפות הפינו-אוגריות, ומכנים את המשפחה המשותפת "משפחת השפות הטוראניות" או "משפחת השפות האוראל-אלטאיות". אין קונצנזוס בין הבלשנים לגבי אף אחת מהתאוריות האלה, ולפיכך הן נחשבות לעת עתה כהצעות ולא כתאוריות מוכחות.
התפלגות השפות הטורקיות > טורקיות מערביות

קבוצה דרומית-מערבית
אזרית (כ-26 מיליון דוברים)
טורקית (כ-75 מיליון דוברים)
טורקמנית (6 מיליון דוברים)
קשקאי (מיליון וחצי דוברים)
חוראסאן טורקי (400 אלף דוברים)
פצ'נגית (נכחדה)
קיפצ'אקית (נכחדה)
גגאוזית (150 אלף דוברים)
אורומית (45 אלף דוברים)
קבוצה צפונית-מערבית
טטרית (כ-5 מיליון דוברים)
קזחית (12 מיליון דוברים)
יקוטית (כ-450,000 דוברים)
קאראקלפקית (כ-400 אלף דוברים)
נוגאית (כ-68 אלף דוברים)
אורום
טטרית של קרים
קרצ'אית בלקרית
קומיקית
קראימית
קרימצ'קית
צ'ולים
בשקירית
באראבא
קבוצה דרומית-מזרחית
אוזבקית
אויגורית
צ'אגאטאי (נכחדה)
אילי טורקית
קבוצה בוֹלגרית
צ'ובשית
כוזרית (נכחדה)
פרוטו-בולגרית (נכחדה)
אווארית (נכחדה)
הוניקית (נכחדה)
התפלגות השפות הטורקיות > טורקיות מזרחיות

קירגיזית (מעל 3 מיליון דוברים)
אלטאי
יאקוטית
טובאנית
ח'קאסית
שור
פויו גירגיז
צ'ולית
טופה
דולגנית
אויגורית מערבית
אלטאית צפונית
ח'לאג'
הערות שוליים

1 2  שייכת גם לקבוצה הצפון-מזרחית וגם לקבוצה הדרום-מזרחית
| --- | --- |
בקרת זהויות :  NLI: 987007556024005171  BnF: cb11937909r (data)  GND: 4120370-7  LCCN: sh85138864  LNB: 000085381  NKC: ph116504 
ערך זה הוא קצרמרבנושא בלשנות. אתם מוזמנים לתרום לוויקיפדיה ו.
Mi Gente

| --- | --- |
 סינגל בביצוע ג'יי באלווין ווילי ויליאם
 מתוך האלבום Vibras
 יצא לאור:  30 ביוני 2017
 פורמט:  הזרמת מוזיקה 
 סוגה:  דאנסהול, רגאטון, מומבהטון
 שפה:  ספרדית, צרפתית, אנגלית 
 אורך:  3:09
 חברת תקליטים:  פארקווד אנטרטיינמנט, קולומביה רקורדס, Universal Music Latin Entertainment, סקורפיו מיוזיק 
 כתיבה:  דיג'יי אסד, וילי ויליאם, ג'יי באלווין, מוהומי ואנדרס דייוויד רסטרפו
 הפקה:  וילי ויליאם, פיל גריס
 
"Mi Gente" (בעברית: "האנשים שלי") הוא שיר של הזמר הקולומביאני ג'יי באלווין יחד עם המפיק הצרפתי וילי ויליאם הוא שוחרר ב-30 ביוני 2017 דרך יוניברסל מיוזיק לטין אנטרטיינמנט סקורפיו מיוזיק.
זהו גרסה מחודשת לשירו וילי ויליאם בצרפתית Voodoo Song שהפך ויראלי בפייסבוק ב-2016 ויצא שנה לאחר מכן, הסניגל הוגש לרדיו להיטים עכשוויים בארצות הברית ב-18 ביולי 2017.
ב-28 בספטמבר יצא גרסת רמיקס של השיר יחד עם הזמרת האמריקאית ביונסה, בנוסף הוציאו עוד שישה רמיקסים עם סטיב איוקי, אלסו, סדריק ג'רוואה, דילון פרנסיס, סאנרי ג'יימס וריאן מרציאנו, והנרי פונג.
הרכב השיר

Mi Gente הוא עיבוד מחדש לסינגלו הקודם של וילי ויליאם Voodoo Song שנלקח מהשיר של באנגלה "Helia Duila Nach".
זה שיר מומבהטון אופטימי על התעלמות מחסומים ופשוט ליהנות בזמן מסיבה ב- מפעם 105.
הצלחה מסחרית

הגרסה המקורית הגיעה לראש המצעדים ברוב מדינות אמריקה הלטינית.
בארצות הברית, הגרסה המקורית של השיר הגיעה למקום השני במצעד השירים הלטיניים החמים ובמקום ה-19 ב- בילבורד הוט 100 .
בקנדה, גרסת הרמיקס של השיר בהשתתפות ביונסה הגיעה לשיא במקום ה-2 ב- קנדה הוט 100 ובמקום 3 ב- בילבורד הוט 100 האמריקאי.
וידאו קליפ

בבימויו של 36 Grados, הקליפ הנלווה הוקרן בבכורה ב־Vevo באותו יום של יציאת הסינגל. ליילה קובו ממגזין בילבורד תיארה את הסרטון כ"פיצוץ של צבע וריקוד" שמציג אנשים מרחבי הגלובוס וזה הכל על איחוד באמצעות מוזיקה. יש לו הופעות קמיעות רבות, כולל המיליונר האיטלקי ג'אנלוקה ואצ'י.
לקליפ המוזיקה יש יותר מ-3 מרחבי צפיות ב-יוטיוב נכון לאפריל 2022, מה שהופך אותו לסרטון ה-30 הנצפה באתר . ב-MTV VMA.
מחלוקת

זמן קצר לאחר יציאת השיר, מאזינים רבים הבחינו בדמיון רב לגריטו של פיטבול, שהופיע לראשונה ב-0:52 בתקליט, ופעמיים נוספות לאורך רצועת ה-3:09. הנושא הפך למיינסטרים מאוד, כשכתבים רבים האמינו בטעות שהגריטו היה של פיטבול, וזה לא היה. הפעולה הראשונה של פיטבול הייתה שחרור רמיקס לא חוקי לתקליט, כולל גריטו משלו, שכותרתו את הרצועה "Mi Gente [רמיקס עולמי]. לאחר ששוחרר, מעריצים רבים ראו את הדמיון הבולט בין שני הגריטוס בשימוש הרמיקס של פיטבול. פיטבול השתמש בכוונה גם ב-Pitbull וגם בזה של הרצועה המקורית כדי להראות את הדמיון.
ב-8 באוקטובר 2019, הצוות המשפטי של פיטבול הגיש בקשה לסימן מסחרי בכתובת הפופולרית "EEEEEYOOOOOO!" grito, הפופולרי ביותר שהובא לשוק על ידי פיטבול. ב-17 באפריל 2020, פיטבול הצליח לרכוש סימן מסחרי מלא ל-grito, ובכך הפך לאחד מפחות מ-250 בעלים של סימן מסחרי עבור צליל בלבד.
מיקומי שיא

|   ‏‏‏  מצעדי סוף שנה 2017> מדינה |   ‏‏‏  מצעדי סוף שנה 2017> מצעד |   ‏‏‏  מצעדי סוף שנה 2017> מיקום שיא |   ‏‏‏  מצעדי סוף שנה 2017>  |
| --- | --- | --- | --- |
|  ישראל | מדיה פורסט ישראל | 13 |  |
|  ישראל | גלגלצ | 21 |  |
הרמיקס בהשתתפות ביונסה

| --- | --- |
 סינגל בביצוע ג'יי באלווין ווילי ויליאם בהשתתפות ביונסה
 מתוך האלבום J Balvin singles discography
 יצא לאור:  28 בספטמבר 2017
 פורמט:  הזרמת מוזיקה 
 סוגה:  דאנסהול, רגאטון, מומבהטון
 שפה:  אנגלית וספרדית
 אורך:  3:30
 חברת תקליטים:  פארקווד אנטרטיינמנט, קולומביה רקורדס, Universal Music Latin Entertainment, סקורפיו מיוזיק 
 כתיבה:  דיג'יי אסד, וילי ויליאם, ג'יי באלווין, מוהומי, אנדרס דייוויד רסטרפו, ביונסה, דה דרים
 הפקה:  וילי ויליאם, ביונסה
 
ב-28 בספטמבר 2017 יצאה גרסת רמיקס הכוללת שירה של הזמרת האמריקאית ביונסה בחנויות דיגיטליות ובשירותי סטרימינג. הרמיקס יצא כסינגל על ידי ריפבליק רקורדס, פארקווד אנטרטיינמנט וקולומביה רקורדס. ביונסה תרמה את כל ההכנסות מהשיר לעמותות סיוע להוריקן במקסיקו, פוארטו ריקו ואיים קריביים אחרים. באלווין וויליאם הצהירו שביונסה היא "הבחירה המובילה" לרמיקס, ולא ציפו שהיא תסכים לשיר כשהם פנו אליה.
ביונסה תבצע מאוחר יותר את השיר בסט שלה בקואצ'לה בשנת 2018. בסוף השבוע השני, באלווין הצטרף אליה לבמה ושרה את הרמיקס עם ביונסה. בשנת 2019, ההקלטה האורקולית נכללה באלבום החי של ביונסה Homecoming: The Live Album .
שיר זה היה גם חלק מרשימת הסט לסיבוב ההופעות של הזמרת On the Run II Tour
השיר התווסף לרשימת הסט בהופעה במנצ'סטר ב-13 ביוניטדיון אתיחאד .
עם יציאת גרסת הרמיקס של השיר בהשתתפות ביונסה, השיר הגיע למקום הראשון במצעד השירים הלטיניים החמים, וסיים את שלטונו של 35 שבועות בראשות " Despacito ", והפך למקום הרביעי של באלווין במצעד השירים הלטיניים החמים, בתור כמו גם השיר המצרף ביותר של ביונסה במצעד לאחר ש" Irreplaceable " הגיע למקום הרביעי ו"שקרנית יפה " הגיע לשיא במקום ה-10 בשנת 2007. ב-הוט 100, הרמיקס עבר ממספר 21 למקום השלישי לאחר שבוע מעקב מלא, והעניק לבאלווין ולוויליאם את הסינגל הראשון שלהם בטופ 10 ולביונסה ה-17 שלה (27 עם Destiny's Child) התרשים. הרמיקס הגיע גם למקום הראשון במצעד השירים הדיגיטליים בארצות הברית עם 79,000 עותקים שנמכרו במהלך אותו שבוע (משולב מכירות עם הגרסה המקורית), והפך גם לשיר הראשון של באלווין וויליאם במצעד הזה בהתאמה, וגם לשישי של ביונסה, כמו גם רק השיר השני המושר בעיקר בספרדית בראש המצעד אחרי "Despacito". זה הפך את "Mi Gente", לצד "Despacito", לפעם הראשונה בהיסטוריה של מצעד Hot 100 עבור שני סינגלים שאינם אנגלים שהופיעו ב-10 הראשונים בו זמנית.
בקנדה, הרמיקס הגיע לשיא חדש של מספר שני ב-קנדה הוט 100 מאחורי " Rockstar " של פוסט מאלון ו - 21 סבאג', והפך לסינגל הגבוה ביותר של באלווין ווילי ויליאם באותה תקופה, ולסינגל ה-13 של ביונסה. זה גם עבר ממקום 17 למקום הראשון במצעד השירים הדיגיטליים החמים.
הרמיקס גם הגיע למקום הראשון במדינות רבות באירופה באמריקה הלטינית, כולל ארגנטינה, הונגריה, מקסיקו, הולנד, בוליביה, פנמה, פרגוואי, קוסטה ריקה, והגיע לשיא במקום ה-11 באוסטרליה.
סרטון מוזיקלי פורסם גם ביוטיוב בהשתתפות המפיק האמריקאי דיפלו, הדיג'יי הצרפתי דייוויד גטה, התקליטן ההולנדי מרטין גריקס, הדיג'יי ההולנדי טייסטו, היוטיוברית הוונצואלית ללה פונס, שחקן הכדורגל הברזילאי ניימאר, הזמרת הברזילאית אניטה, הזמר הקולומביאני אל לאן, הכדורגלן הפורטוגלי כריסטיאנו רונאלדו וכמה סרטונים שיצרו מעריצים.
הערות שוליים

↑  Suzette Fernandez, J Balvin Drops Six New ‘Mi Gente’ Remixes With Steve Aoki, Cedric Gervais, Dillon Francis & More, Billboard, ‏2017-10-20 (באנגלית אמריקאית)
| --- | --- |
בקרת זהויות :  MusicBrainz release group: 088204dc-a6f7-4f16-91bb-18ffd1de97ef  MusicBrainz work: a8f47713-cdf3-4ba7-a3ff-993c340dcd8e
חלוקת עבודה

חלוקת עבודה היא הפרדה של מערכת כלכלית למספר משימות, שיבוצעו על ידי אנשים נפרדים, כך שכל אדם במערכת הכלכלית יתמחה בביצוע משימתו. המניע העיקרי לסידור עבודה שכזה הוא הגדלת פריון העבודה של אותה המערכת.
חלוקת העבודה בחברה

שורשיה של חלוקת העבודה בחברה מצויים במיומנותם הייחודית של בני אדם לתקשר ולנהל משא ומתן אחד עם השני. נטייה זו לסחר וליצירת הסכמים בין בני אדם, היא שהובילה לידי חלוקת העבודה בחברה בראשיתה. חלוקת העבודה בחברה היא למעשה החלוקה של פעילויות יצרניות שונות בין יחידים בחברה, ולאחר מכן סחר בתוצרי הפעילויות. מרקס היטיב לתאר זאת כ"ייחודם-צמצומם של היחידים [בחברה] לתחומים מקצועיים מיוחדים".
דוגמה שעשויה להמחיש היטב עיקרון זה: בשבט ציידים מסוים ישנו צייד שמיומן יותר מיתר הציידים בהכנת קשתות הציד. הציידים מעוניינים בקשתותיו כדי לשפר את יכולות הציד שלהם. בעבור הקשתות שהוא מייצר עבורם, הוא מבקש תמורה, ואלו מספקים לו בשר (שני הצדדים מרגישים שהרוויחו כתוצאה מעסקה זו). כך, בתהליך איטי, הפך הצייד את יצירת הקשתות לעיסוקו העיקרי, ולאחר מכן - גם הבלעדי, עד שהפך ליצרן הנשק של השבט.
בתהליכים דומים התפתחו אט אט מקצועות שונים בחברה, כשכל יחיד מתמחה במקצועו. חלוקה זו יצרה לבסוף את האומנויות השונות שבחברה (נגרות, קדרות, צורפות, רפואה וכדומה).
חלוקת העבודה בתעשייה

אחד המפתחים החשובים של עקרון חלוקת העבודה בעידן המודרני היה אבי הכלכלה המודרנית, הכלכלן הסקוטי אדם סמית'.
סמית', שעיקר פועלו חפף לתחילת המהפכה התעשייתית, טען בספרו עושר העמים, שיישום עקרון חלוקת העבודה בענפי התעשייה והמלאכה יובילו להגדלת פריון העבודה. כלומר, תהליך עבודה בו ישנה התמחות של העובדים בשלבים שונים של הייצור הוא יעיל יותר.
בספרו, סמית' מביא דוגמה של תהליך ייצור סיכות, שעשויה להקל את ההבנה של העיקרון. סמית' משווה בין ייצור סיכה על ידי פועל פשוט שעובד לבדו לבין ייצור סיכה בבית חרושת שבו מתממש עקרון חלוקת העבודה. בבית החרושת תהליך הייצור של סיכה נחלק למספר פעולות נפרדות, שמבוצעות כל אחת בידיים אחרות - פועל אחד מותח את התיל, פועל שני מיישרו, פועל שלישי חותכו, פועל רביעי מחדדו, פועל חמישי משחיז את קצהו וכן הלאה.
בעוד שכושר הייצור של פועל שעובד לבדו הוא בקושי סיכה אחת ביום, בשרשרת ייצור של כעשרה עובדים שכל אחד מהם מתמחה בפעולה מסוימת, יכולות להיווצר עשרות אלפי סיכות ביום. תפוקת הסיכות לאדם בשרשרת ייצור בה יושם עקרון חלוקת העבודה גדולה משמעותית ביחס לתפוקת הסיכות של אדם שלבדו ינסה לעשות את כל הפעולות הללו. גם במקרה זה, חלוקת העבודה מגדילה את פריון העבודה.
סמית' מציין מספר גורמים לגידול הרב בתפוקת הייצור במימוש עקרון חלוקת העבודה. ראשית, חלוקת העבודה מצמצמת את תפקידו של הפועל לכדי פעולה פשוטה אחת שרק אותה הוא מבצע, דבר שמשפר מאוד את מיומנותו בביצוע הפעולה, וכך גם את תפוקתו. שנית, זמן רב מתבזבז לפועל שעובר בין פעולה לפעולה אחרת - זמן זה נחסך עם יישום עקרון חלוקת העבודה, כאשר הפועל מבצע פעולה אחת במקום אחד. סיבה שלישית היא, לטענת סמית', שפועל שכל תשומת לבו נתונה למטרה אחת ויחידה, עשוי למצוא שיטות קלות, נוחות ומהירות יותר להשגת מטרתו ואף ליצור מכונות שיקלו ויקצרו את עבודתו.